《襄阳行》
宋代·鲍輗

今日何日春气柔，东城骑马花绸缪。
为君停马一呼酒，花前倒绸紫绮裘。
玉脂汎滥鱼鸟饫，歌舞倦矣蛾眉愁。
千金万寿好宾主，今我不乐岁如流。
岂此世上狂驰子，一语不合行掉头。
呜呼天伦古所定，非有大故宁相尤。

作者简介：宋处州人，字以行。性嗜酒，教授得钱，悉送酒家。遇客，尽饮乃去。晚益傲诞，衲衣髽结，游青城不返。